DEMCO คาดครึ่งปีหลังคว้างานใหม่เพิ่มกว่า 2 พันลบ.ไม่รวมโซลาร์ฟาร์ม
DEMCO คาดครึ่งปีหลังคว้างานใหม่เพิ่มกว่า 2 พันลบ.ไม่รวมโซลาร์ฟาร์ม
3 มิ.ย. 2558

นายพงษ์ศักดิ์ ศิริคุปต์ กรรมการผู้จัดการ บริษัท เด็มโก้ จำกัด (มหาชน) หรือ DEMCO เปิดเผยว่า บริษัทมีงานในมือรอรับรู้รายได้ (Backlog ) ประมาณ 6,100 ล้านบาท และเตรียมเข้าประมูลงานใหม่ในช่วงที่เหลือของปีอีก 11,700 ล้านบาท
โดยในส่วนของงานวิศวกรรมไฟฟ้าของภาครัฐบาลและเอกชน บริษัทคาดว่าจะได้รับงานเพิ่มประมาณ 2,000 ล้านบาท เมื่อรวมกับ Backlog ที่มีอยู่จะเป็นงานที่จะต้องดำเนินการทั้งสิ้น 8,000 ล้านบาท ซึ่งยังไม่รวมงานโซล่าร์ฟาร์ม 800 เมกะวัตต์ ที่บริษัทคาดว่าจะได้รับงานอีก 2,000-2,500 ล้านบาทที่บริษัทถือว่าเป็น Up side ในอนาคต
ทั้งนี้ แนวโน้มรายได้ในปีนี้จะเติบโตจากปีที่แล้ว เนื่องจากได้รับปัจจัยหนุนจากการลงทุนด้านสายส่งและสถานีไฟฟ้าของการไฟฟ้าฝ่ายผลิตแห่งประเทศไทย (กฟผ.) ที่ประกาศงบลงทุน 5 ปี มากกว่า 120,000 ล้านบาท ซึ่งในช่วง 3-4 เดือนที่ผ่านมาบริษัทได้รับการจ้างงานจาก กฟผ. รวม 5 โครงการมูลค่ามากกว่า 2.1 พันล้านบาท
 